มีรอยแดง ตรงรูก้น เปนแผลคล้ายแผลสด และ เปนมา 4 อาทิตแล้วครับ ยังเปนแบบเดิม แต่วันนี้รอบๆแผลตกสะเก็ดขึ้นมา
สวัสดีค่ะ รอยแผลบริเวณทวารหนัก อาจมีสาเหตุจาก-ริดสีดวงทวาร-แผลฉีกขาดที่รูทวารหนัก จากอุบัติเหตุ การเสียดสี-ฝีที่ทวารหนักอาการมีแผลที่ขอบทวาร สาเหตุส่วนใหญ่มักเกิดจากโรคแผลปริขอบทวารหนัก ซึ่งสาเหตุมีได้หลายอย่าง เช่น การมีอุจจาระที่แข็งจนไปครูดบาดเยื่อบุผิวของทวารหนักจนเกิดเป็นแผล หรือมีถ่ายอุจจาระเหลวเรื้อรัง ทำให้การทำงานของกล้ามเนื้อหูรูดทวารหนักมากกว่าปกติจนเกิดฉีกขาด หรือจากการร่วมเพศทางทวารหนัก หรือการใส่นิ้วหรือสิ่งแปลกปลอมเข้าไปในทวารหนักแนะนำพบแพทย์เพื่อตรวจร่างกายให้ได้การวินิจฉัยที่แน่นอนก่อน ในระหว่างนี้ระวังการกระทบกระแทกหรือเสียดสีที่ทวารหนัก รับประทานอาหารอ่อนๆและเน้นผัก ผลไม้ ไม่เบ่งอุจจาระแรงๆ หรือนั่งเบ่งอุจจาระนานๆ อาจลองนั่งแช่ก้นในน้ำอุ่นจัดวันละ 2-3 ครั้ง ครั้งละ 15-30 นาทีเพื่อบรรเทาอาการปวดร่วมด้วยได้